**ՏԵՂԵԿԱՏՎՈՒԹՅՈՒՆ**

**ՀՀ Տավուշի մարզում 2018 թվականի ամառային զորակոչի արդյունքների վերաբերյալ**

Ղեկավարվելով Հայաստանի Հանրապետության կառավարության 2018թ. մայիսի 3-ի <<Շարքային կազմի պարտադիր զինվորական ծառայության 2018 թվականի ամառային զորակոչ հայտարարելու և զորացրում կատարելու մասին>> թիվ 536-Ն որոշման պահանջներով և ՀՀ Տավուշի մարզպետի 2018թ. մայիսի 14-ի << Տավուշի մարզում 2018թ. ամառային զորակոչ կազմակերպելու մասին>> թիվ 57-Ա որոշումով՝

* հաստատվել է մարզի տարածքային զինկոմիսարիատների զորակոչային հանձնաժողովների կազմերը,
* հանձնարարվել է զինկոմներին՝ 2018թ.ամառային զորակոչը անցկացնել սահմանված կարգով,
* հանձնարարվել է մարզպետարանի աշխատակազմի ստորաբաժանումների ղեկավարներին՝ ղեկավարվելով <<Զինվորական ծառայության և զինծառայողի կարգավիճակի մասին>> ՀՀ օրենքի պահանջներով, իրականացնել անհրաժեշտ միջոցառումներ,
* առաջարկվել է համայնքների ղեկավարներին՝ իրավասության սահմաններում ապահովել ամառային զորակոչի կազմակերպումը,
* հանձնարարականներ է տրվել և առաջարկվել կազմակերպությունների ղեկավարներին՝ ամառային զորակոչին սահմանված կարգով աջակցություն ցուցաբերելու:

2018 թվականի մայիս-օգոստոս ամիսներին մարզային զորակոչային հանձնաժողովի նիստերին քննարկվել են 2018 թվականի ամառային զորակոչի ընթացքի և խնդիրների մասին, <<Ես եմ>>, <<Պատիվ ունեմ>> ծրագրերի կատարման, տարկետման ներկայացված անձնական գործերի, ժամկետային զինծառայությունից խուսափող պատանիների վերաբերյալ հարցեր: Նիստերում նշվել է զորակոչի՝ որպես պետական կարևորագույն միջոցառման նշանակությունը: Իրադարձությունները փաստում են, որ մեր հանրապետության անվտանգության միջավայրը դեռևս մնում է փխրուն, հղի ցանկացած իրադարձություններով և զարգացումներով, ուստի այն կազմակերպություններն ու ուսումնական հաստատությունները, որոնք առնչվում են նախազորակոչային և զորակոչային տարիքի պատանիների դաստիարակման և ուսուցման խնդիրներին, պետք է այս հարցը դասեն ամենակարևորագույնների շարքում և ամենօրյա հետևողականություն ցուցաբերեն զորակոչին առնչվող միջոցառումները ժամանակին և սահմանված կարգով իրականացնելուն: Այստեղ կարևորվում է հատկապես համայնքների դերը:

Առաջարկվել է համայնքների ղեկավարներին կցագրման միջոցառումներն իրականացնել <<Զինվորական ծառայության և զինծառայողի կարգավիճակի մասին>> և <<Տեղական ինքնակառավարման մասին>> ՀՀ օրենքներին համապատասխան:

Հաշվետու ժամանակահատվածում մարզային զորակոչային հանձնաժողովի նախագահի կողմից հաստատվել են տարածքային զինկոմիսարիատների ներկայացրած աշխատանքային պլանները՝

* ռազմական ուսումնական հաստատությունները դիմորդ-թեկնածուներուվ համալրելու,
* տեղամասին կցագրված նախազորակոչիկներին զինվորական ծառայության նախապատրաստելու հիմնական միջոցառումների,
* ուսումնական հաստատությունների ՆԶՊ ծրագրերով ավագ դասարանի տղաների հետ երկօրյա դաշտային պարապմունքների,
* ՆԶՊ ուսումնասիրող պատանիների հետ հայրենասիրական դաստիարակչական ընդհանուր միջոցառումների,
* ուսումնական հաստատությունների զինղեկների հետ եռօրյա մեթոդական հավաքների վերաբերյալ:

Վերջին տարիներին մարզի դպրոցներում բավական դրական տեղաշարժ է կատարվել ՆԶՊ դասարանների, փառքի սրահների ձևավորման, սպորտ հրապարակների, զենքի պահպանման սենյակների կահավորման, ամրացման, ռազմական խաղերի կազմակերպման, հայրենասիրական դաստիարակության և հայոց պատմության, ֆիզկուլտուրա առարկանների ուսումնական և քաղաքացիական պաշտպանության նյութատեխնիկական բազաների համալրման ուղղությամբ:

Բերդ, Նոյեմբերյան համայնքների ավագ, Մովսես և Չինարի համայնքների միջնակարգ դպրոցներում և թիվ 21/127 զորամասում տեղադրվել են ՙՙՄենամարտ՚՚ վարժասարքեր, որոնցից համաձայն պլան-ժամանակացույցի կարող են օգտվել նաև Բերդ և Նոյեմբերյան համայնքների մնացած դպրոցները: Մարզի սահմանամերձ համայնքներում ՙՙՄենամարտ՚՚ վարժասարքեր տեղադրելու գործընթացը հարկավոր է շարունակել:

2018թ. հունվարի 1-ի դրությամբ զինապահեստներով և զենքով ապահովված են 59 դպրոցներ: Մարզպետի կողմից հանձնարարություն է տրվել 2018թ. վերջնականապես ավարտել բոլոր դպրոցներում ՆԶՊ ծրագրով անհրաժեշտ ուսումնական դասարանների և ուսումնական զենքի ապահովումը:

2018թ. հուլիս-օգոստոս ամիսներին մարզում իրականացվել է ամառային զորակոչ: Բոլոր զինկոմիսարիատներում մեկնարկը տրվել է հանդիսավոր միջոցառումներով՝ հրավիրվել են գեղարվեստական խմբեր, նորակոչիկներին բանակ ճանապարհելու բարեմաղթանքներով հանդես են եկել պատերազմի վետերաններ, ազատամարտիկներ, ծնողներ, զինկոմիսարիատի պատասխանատու աշխատակիցներ , մարզպետարանի և տեղական ինքնակառավարման մարմինների ներկայացուցիչներ:

Համայնքների ղեկավարները համայնքներում կազմակերպել են հանդիսավոր երեկոներ՝ մասնակից դարձնելով նախազորակոչային տարիքի պատանիների, պատերազմի վետերանների:

Մինչ ծառայության մեկնելը ՀՀ պաշտպանության նախարարության նախաձեռնությամբ նորակոչիկները այցելել են Մատենադարան, Ծիծեռնակաբերդ և Երևանի պատմության թանգարան:

ՀՀ Տավուշի մարզի տարածքային զինկոմիսարիատների 2018 թվականի ամառային զորակոչի առաջադրանքը կատարվել է 110,5 տոկոսով , որից`

Իջևանի զ/կ -107 տոկոսով

Դիլիջանի զ/կ -118 տոկոսով

Տավուշի զ/կ -115 տոկոսով

Նոյեմբերյանի զ/կ -106 տոկոսով

Մարզպետարանի աշխատակազմի

զորահավաքային նախապատրաստության բաժնի վարիչ,

զորակոչային հանձնաժողովի քարտուղար Գ.Մատինյան